CELEX: 31985R2893
Language: el
Date: 1985-10-17 00:00:00
Title: Κανονισμός (ΕΟΚ) αριθ. 2893/85 της Επιτροπής της 17ης Οκτωβρίου 1985 που τροποποιεί τον κανονισμό (ΕΟΚ) αριθ. 2033/85 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο άρθρο 5γ του κανονισμού (ΕΟΚ) αριθ. 804/68 και στο άρθρο 6 του κανονισμού (ΕΟΚ) αριθ. 857/84

Avis juridique important

|

31985R2893

Κανονισμός (ΕΟΚ) αριθ. 2893/85 της Επιτροπής της 17ης Οκτωβρίου 1985 που τροποποιεί τον κανονισμό (ΕΟΚ) αριθ. 2033/85 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο άρθρο 5γ του κανονισμού (ΕΟΚ) αριθ. 804/68 και στο άρθρο 6 του κανονισμού (ΕΟΚ) αριθ. 857/84  

Επίσημη Εφημερίδα αριθ. L 278 της 18/10/1985 σ. 0009 - 0010 Ισπανική ειδική έκδοση: Κεφάλαιο 03 τόμος 38 σ. 0049  Πορτογαλική ειδική έκδοση : Κεφάλαιο 03 τόμος 38 σ. 0049 

***** ΚΑΝΟΝΙΣΜΟΣ (ΕΟΚ) αριθ. 2893/85 ΤΗΣ ΕΠΙΤΡΟΠΗΣ  της 17ης Οκτωβρίου 1985  που τροποποιεί τον κανονισμό (ΕΟΚ) αριθ. 2033/85 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο άρθρο 5γ του κανονισμού (ΕΟΚ) αριθ. 804/68 και στο άρθρο 6 του κανονισμού (ΕΟΚ) αριθ. 857/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 5γ παράγραφος 7,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί των γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1305/85 (4), και ιδίως το άρθρο 6 παράγραφος 2 δεύτερο εδάφιο,  Εκτιμώντας:  ότι, βάσει των κανονισμών (ΕΟΚ) αριθ. 804/68 και (ΕΟΚ) αριθ. 857/84, είναι δυνατόν, υπό ορισμένους όρους, να προσαρμοσθούν οι ολικές εγγυημένες ποσότητες γάλακτος και γαλακτοκομικών προϊόντων που καθορίζονται για τις παραδόσεις στους αγοραστές και για τις άμεσες πωλήσεις στην κατανάλωση· ότι ο κανονισμός (ΕΟΚ) αριθ. 2033/85 της Επιτροπής (5) προέβλεψε την προσαρμογή, για την πρώτη περίοδο των δώδεκα μηνών, των ολικών εγγυημένων ποσοτήτων γάλακτος για την Ιταλία· ότι διαπιστώθηκε δεόντως, με βάση τα στατιστικά στοιχεία που παρασχέθηκαν από την ιταλική κυβέρνηση, ότι πρέπει να προσαρμοσθούν οι εν λόγω ποσότητες για το κράτος μέλος αυτό από την 1η Απριλίου 1985·  ότι για τη Γερμανία, τη Γαλλία και το Ηνωμένο Βασίλειο οι συνολικές εγγυημένες ποσότητες των παραδόσεων, αφενός, και οι άμεσες πωλήσεις στην κατανάλωση, αφετέρου, πρέπει να προσαρμοσθούν, για να ληφθούν υπόψη οι διαρθρωτικές μεταβολές που διαπιστώθηκαν με βάση στατιστικά στοιχεία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2033/85 προστίθεται το ακόλουθο εδάφιο:  «Από την 1η Απριλίου 1985  α) οι συνολικές εγγυημένες ποσότητες για τη Γερμανία, τη Γαλλία, την Ιταλία και το Ηνωμένο Βασίλειο που εμφαίνονται στο άρθρο 5γ παράγραφος 3 δεύτερο εδάφιο του κανονισμού (ΕΟΚ) αριθ. 804/68 προσαρμόζονται ως εξής:  Γερμανία: 23 423  Γαλλία: 25 494  Ιταλία: 8 798  Ηνωμένο Βασίλειο: 15 329,574  β) οι ολικές ποσότητες που προβλέπονται στο παράρτημα του κανονισμού (ΕΟΚ) αριθ. 857/84 για τη Γερμανία, τη Γαλλία, την Ιταλία και το Ηνωμένο Βασίλειο προσαρμόζονται ως εξής:  Γερμανία: 130  Γαλλία: 1 014  Ιταλία: 1 116  Ηνωμένο Βασίλειο: 395,426.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 90 της 1. 4. 1984, σ. 13.  (4) ΕΕ αριθ. L 137 της 27. 5. 1985, σ. 12.  (5) ΕΕ αριθ. L 192 της 23. 7. 1985, σ. 9.